Nr. C 76/10 De Europæiske Fællesskabers Tidende 28. 3. 89 
Forslag til Rådets direktiv om supplering af det fælles merværdiafgiftssystem og om ændring af 
artikel 32 og 28 i direktiv 77/388/EØF — Særordning vedrørende brugte genstande, 
kunstgenstande, antikviteter og samlerobjekter 
KOM(88) 846 endelig udg. 
(Forelagt af Kommissionen den 11. januar 1989) 
(89/C 76/02) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 99, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
i henhold til artikel 32 i Rådets sjette direktiv 77/388/EØF 
af 17. maj 1977 om harmonisering af medlemsstaternes 
lovgivning om omsætningsafgifter — Det fælles mervær­
diafgiftssystem: ensartet beregningsgrundlag (!), senest 
ændret ved Akten vedrørende Spaniens og Portugals 
Tiltrædelse, skal Rådet vedtage Fællesskabets afgiftsord­
ning for brugte genstande, kunstgenstande, antikviteter og 
samlerobjekter; 
den nuværende situation, hvor der ikke foreligger en 
fællesskabsordning, er fortsat karakteriseret ved en række 
meget forskellige ordninger, som fremkalder fordrejninger 
af konkurrencen og samhandelen både i de enkelte 
medlemsstater og i forbindelserne mellem disse; disse 
forskelle medfører ligeledes uensartethed med hensyn til 
opkrævningen af Fællesskabets egne indtægter; det er 
derfor nødvendigt snarest muligt at bringe denne situation 
til ophør; 
Domstolen har med en række domme understreget 
nødvendigheden af at nå til en harmonisering, således at 
dobbeltbeskatning i samhandelen mellem medlemsstaterne 
undgås; 
hvis Enhedsmarkedet skal være gennemført pr. 31. decem­
ber 1992, er det nødvendigt, at der inden denne dato 
vedtages fællesskabsbestemmelser, der tager sigte på så vidt 
muligt at undgå dobbeltbeskatning og fordrejning af 
konkurrencen mellem afgiftspligtige; 
(!) EFT nr. L 145 af 13. 6. 1977, s. 1. dobbeltbeskatning og konkurrenceforvridning kan fjernes, 
ved at der fastsættes den samme ordning for perioden inden 
og for perioden efter gennemførelsen af Enhedsmarkedet, 
hvilket endvidere medfører en forenkling af ordningen; 
for visse genstande af kulturel værdi bør der indføres en 
særlig foranstaltning, som har til formål at bevare og 
forøge Fællesskabets kulturarv — 
UDSTEDT FØLGENDE DIREKTIV: 
Artikel 1 
I direktiv 77/388/EØF foretages følgende ændringer: 
1. Artikel 32 affattes således: 
»Artikel 32 
Særordning vedrørende brugte genstande, 
kunstgenstande, antikviteter og samlerobjekter 
A. Anvendelsesområde 
1. Medlemsstaterne anvender merværdiafgift på 
leveringer af brugte genstande, kunstgenstande, antikvi­
teter og samlerobjekter i henhold til nedenstående 
bestemmelser. 
Ædle metaller og ædle stene er ikke omfattet af 
særordningen. Dog anvendes denne ordning ligeledes 
på leveringer af de i ovenstående afsnit omhandlede 
genstande, når de er udført i guld eller andre ædle 
metaller eller besat med ædle stene, såfremt værdien af 
de anvendte materialer ikke overstiger 50 % af de 
nævnte genstandes salgspris. 
2. I dette direktiv forstås ved: 
a) »brugte genstande«: løsøregenstande, der er brugt 
og kan genanvendes i den foreliggende stand eller 
efter reparation, herunder alle transportmidler; 
28. 3. 89 De Europæiske Fællesskabers Tidende Nr. C 76/11 
b) »kunstgenstande«: genstande, der er anført under 
nr. 1 i bilag H, med undtagelse af genstande, der 
leveres af kunstneren selv eller af dennes retssucces­
sorer; 
c) »samlerobjekter«: genstande, der er anført under 
nr. 2 i bilag H, med undtagelse af genstande, der 
sælges for første gang;' 
d) »antikviteter« : genstande, der er anført under nr. 3 i 
bilag H. 
3. Særordningen anvendes på leveringer af de i stk. 1 
omhandlede genstande, såfremt leveringerne foretages 
af en afgiftspligtig (»afgiftspligtig videreforhandler«), 
der i erhvervsmæssigt øjemed og med henblik på 
videresalg erhverver de pågældende genstande hos en 
privatperson eller hos en afgiftspligtig person, der ikke 
har kunnet fradrage merværdiafgiften på tidspunktet 
for erhvervelsen. Som afgiftspligtig videreforhandler 
betragtes ligeledes enhver afgiftspligtig person, der 
udøver et erhverv som mellemmand, såfremt han, idet 
han handler inden for rammerne af artikel 5, stk. 4, litra 
c), overdrager de i stk. 1 omhandlede genstande i 
henhold til en kommissionsaftale med henblik på køb 
eller salg. 
4. Særordningen anvendes ikke på leveringer af 
genstande foretaget af en afgiftspligtig videreforhand­
ler, såfremt denne har erhvervet de pågældende 
genstande hos en afgiftspligtig, der har faktureret 
merværdiafgiften i henhold til artikel 22, stk. 3, eller 
såfremt genstandene er blevet indført af en afgiftspligtig 
videreforhandler og pålagt merværdiafgift ved indfør­
slen. 
Såfremt en afgiftspligtig videreforhandlers aktiviteter 
nødvendiggør anvendelse af både den normale ordning 
og særordningen, skal han, i overensstemmelse med de 
retningslinjer, der er fastsat af medlemsstaterne, føre 
separate regnskaber over de to kategorier af aktiviteter. 
For så vidt angår transaktioner i henhold til den 
normale ordning kan medlemsstaterne kræve af de 
afgiftspligtige videreforhandlere, at de først benytter 
fradragsretten ved leveringen. 
B. Generelle gennemførelsesbestemmelser 
1. Beskatningsgrundlaget udgøres for hver leverings 
vedkommende af forskellen mellem salgsprisen og 
købsprisen. Salgsprisen er den pris, der anvendes af den 
afgiftspligtige videreforhandler, eksklusive merværdiaf­
gift. Købsprisen er den pris, der betales af den 
afgiftspligtige videreforhandler, inklusive merværdiaf­
gift. 
Medlemsstaterne kan dog, for at forenkle opkræv­
ningen af afgiften og under forbehold af det i artikel 29 omhandlede samråd, som beskatningsgrundlag anven­
de forskellen, for hver afgiftsperiodes vedkommende, 
mellem det samlede salgsbeløb, eksklusive merværdiaf­
gift, og det samlede købsbeløb, inklusive merværdiaf­
gift. Anvendelsen af denne bestemmelse må ikke 
medføre konkurrencefordrejning. 
2. Den afgiftspligtige videreforhandler har ikke ret til 
at fradrage den afgift, der ved købet var pålagt det 
leverede gode. Afgiften vedrørende denne levering må 
ikke anføres særskilt på fakturaen eller det dokument, 
der tjener som faktura. 
C. Betingelser for anvendelse på visse genstande 
For de under A, stk. 2, litra b), c) og d), omhandlede 
kunstgenstande, samlerobjekter og antikviteter gælder 
ligeledes følgende bestemmelser: 
a) Som undtagelse fra bestemmelserne i artikel 15, 
stk. 1 og 2, er leveringer af de pågældende goder, der 
foretages af en afgiftspligtig videreforhandler, ikke 
fritaget for afgift, såfremt de forsendes eller 
transporteres til et tredjeland. 
b) Som undtagelse fra bestemmelsen i artikel 2, stk. 2, 
er disse goder fritaget for afgift, såfremt de indføres 
fra et tredjeland af en afgiftspligtig videreforhandler. 
Dog er kunstgenstande og samlerobjekter, der er 
blevet eksporteret med fritagelse for merværdiafgift 
inden for det seksogtredive måneder, der ligger forud 
for det tidspunkt, hvor de indføres af en afgiftspligtig 
videreforhandler, ikke fritaget for afgift ved indfør­
sel. 
c) Disse goder er fritaget for afgift, såfremt de indføres 
af kulturelle organer, som er anerkendt af den 
pågældende medlemsstat, på samme betingelser som 
fastsat under litra b), for afgiftspligtige viderefor­
handlere. 
D. Valgmulighed 
En afgiftspligtig videreforhandler, som vil kunne 
anvende særordningen, kan i forbindelse med hver 
levering til afgiftspligtige personer vælge at anvende den 
generelle merværdiafgiftsordning. I så fald gælder de 
under A, stk. 4, andet afsnit, anførte betingelser.« 
2. I artikel 28 indsættes som stk. 6: 
»6. Indtil datoen for afskaffelse af afgifter ved 
indførsel og af afgiftsgodtgørelse ved udførsel i 
Nr. C 76/12 De Europæiske Fællesskabers Tidende 28. 3. 89 
samhandelen mellem medlemsstaterne anvender med­
lemsstaterne nedenstående bestemmelser: 
a) Som undtagelse fra bestemmelserne i artikel 15, 
stk. 1 og 2, beskattes leveringer, der af en afgifts­
pligtig videreforhandler foretages af de i artikel 32, 
A, stk. 2, omhandlede goder, i henhold til bestem­
melserne i nævnte artikel, såfremt disse goder 
forsendes eller transporteres til en anden medlems­
stat. 
b) Som undtagelse fra bestemmelsen i artikel 2, stk. 2, 
fritages de i artikel 32, A, stk. 2, omhandlede goder 
for afgift, såfremt de indføres fra en anden 
medlemsstat af en afgiftspligtig videreforhandler i 
indførselsstaten. 
c) Medlemsstaterne anvender for leveringer af de i 
artikel 32, A, stk. 2, omhandlede goder en afgifts­
sats, der svarer til den, der anvendes for tilsvarende 
nye goder. d) Den faktura, der udfærdiges af den afgiftspligtige 
videreforhandler som omhandlet i artikel 32, B, 
stk. 2, skal indeholde en angivelse af merværdiaf­
giftssatsen og udgør bevis for, at denne afgift er 
betalt, således at enhver form for dobbeltbeskatning 
undgås.« 
3. Bilaget til nærværende forordning indsættes som 
bilag H. 
Artikel 2 
1. Medlemsstaterne træffer de nødvendige foranstalt­
ninger for senest den 1. januar 1990 at efterkomme dette 
direktiv. 
2. Medlemsstaterne meddeler Kommissionen de bestem­
melser, de vedtager for at efterkomme dette direktiv. 
Artikel 3 
Dette direktiv er rettet til medlemsstaterne. 
BILAG 
»BILAG H 
Definition af kunstværker, samlerobjekter og antikviteter 
1. Kunstgenstande er genstande, der henhører under følgende kategorier: 
— malerier, kollager o.lign., tegninger og pasteller, der udelukkende er fremstillet som håndarbejde, 
undtagen bygnings- og maskintegninger samt andre tegninger til industrielle, kommercielle, 
topografiske eller lignende formål, hånddekorerede industriprodukter, malede teaterkulisser, 
atelierbagtæpper o.lign., 
— originale stik, tryk og litografier, hvorved forstås direkte aftryk i sort og hvidt eller i farve af én eller flere 
plader, der af kunstneren helt er udført i hånden, uanset hvilken teknik og hvilket materiale han har 
anvendt, dog således at der ikke må være benyttet nogen mekanisk eller fotomekanisk proces, 
— originale skulpturer, uanset materialets art, undtagen skulpturer, der har karakter af handelsvarer 
(seriefremstillede reproduktioner og arbejder af håndværksmæssig art). 
2. Samlerobjekter er genstande, der henhører under følgende kategorier: 
— frimærker, stempelmærker, postmærker, førstedagskuverter, helsager o.lign., makulerede, eller hvis 
umakulerede, forudsat de ikke er eller ikke bliver gangbare i det land, hvortil de er bestemt, 
— zoologiske, botaniske, mineralogiske, anatomiske, historiske, arkæologiske, palæontologiske, 
etnografiske eller numismatiske samlinger og samlerobjekter. 
3. Antikviteter er genstande, der hverken er kunstgenstande eller samlerobjekter, men som er over 100 år 
gamle.«